OpenLLM-France/wikimedia huggingface dataset:
# Maria Sidorova

Maria Igorevna Sidorova (en rus: Мари́я И́горевна Си́дорова) (Balashikha, 21 de novembre de 1979), és una jugadora d'handbol russa, que forma part de la selecció nacional russa d'handbol.
Va guanyar la medalla d'or amb l'equip rus al Campionat del món d'handbol femení de 2007, i la medalla d'argent als Jocs Olímpics d'Estiu de 2008, també amb la selecció russa. Va jugar durant onze anys al Lada Togliatti, abans de fitxar pel Zvezda Zvenigorod l'estiu de 2012.

## Referències

* ↑ «After 11 years in Lada, Maria Sidorova joins Zvezda Zvenigorod». Borjan Zafirovski. [Consulta: 21 agost 2012].
# Michael Paul

Michael Paul (Hanau, 15 d'abril de 1961)és un jugador d'handbol alemany, ja retirat, que va competir durant la dècada de 1980.
El 1984 va formar part de la selecció de la República Federal Alemanya que va guanyar la medalla d'argent a les Olimpíades de Los Angeles. Hi va jugar tots sis partits, i va marcar disset gols. Amb la selecció alemanya jugà un total de 32 partits i va marcar 72 gols.
A nivell de clubs jugà al SG Dietzenbach, TV Großwallstadt, amb qui guanyà tres lligues alemanyes, TV Gelnhausen, Frisch Auf Güppingen i TV Hüttenberg.
L'abril de 2022 va subhastar la seva medalla de plata a benefici d'Ucraïna.

## Referències

* 1 2 3 «Olympedia – Michael Paul». [Consulta: 25 febrer 2024].
* ↑ «Olympiamedaille bringt 4200 Euro zugunsten der Ukraine». handball-world.
# Mihaela Ciobanu

Mihaela Ciobanu (Bucarest, Romania, 30 de gener de 1973) ha estat una jugadora d'handbol d'origen romanès, nacionalitzada espanyola, guanyadora d'una medalla olímpica.

## Carrera esportiva

Ha jugat com a portera en diversos clubs: AKABA BeraBera, la temporada 2006-07, el Club Handbol Ciments La Unión Ribarroja, en el període 2007-09, o al Club Handbol Elx-Mustang, la 2009-10, i ha estat 39 vegades internacional amb la selecció femenina d'handbol d'Espanya. El 2010 ja s'havia retirat dels terrenys de joc i de la selecció, i exercia d'entrenadora de porters al Cuenca Ciudad Encantada. Després de diverses lesions de jugadores de la selecció espanyola, el seleccionador Jorge Dueñas va tornar a trucar a Ciobanu, i aquell mateix any va fitxar pel Club de Handbol d'Alcobendas.
Al llarg de la seva carrera esportiva ha guanyat el subcampionat d'Europa de 2008 a Macedònia, ha participat en els Jocs Mediterranis de 2009 celebrats a Pescara, on l'equip quedà en quart lloc, en perdre el partit per la medalla de bronze davant de la selecció femenina d'handbol de Montenegro, i va obtenir la medalla de bronze al Campionat Mundial del Brasil, l'any 2011.
Essent jugadora del Club Balonmano Alcobendas va participar, als 39 anys, als Jocs Olímpics d'Estiu de 2012 celebrats a Londres (Regne Unit), on va guanyar la medalla de bronze en derrotar la selecció de Corea del Sud en el partit en què es dirimia el tercer lloc. El seu paper va ser determinant, per tal com va aturar quatre penals consecutius.
El 2012 va rebre el premi com a millor esportista de l'any a la Gala 'Ciudad de Alcobendas 2012'.

## Referències

* ↑ Ojeda, Enrique. «Mihaela Ciobanu cumple los 45 años en plena forma» (en castellà). As, 30-01-2018. [Consulta: 23 novembre 2022].
* ↑ «Londres 2012. Handbol femení. Resultats». Comitè Olímpic Internacional. [Consulta: novembre 2022].
* ↑ Castro, Marta «Ciobanu, de retirada a heroína en los penaltis» (en castellà). El País [Madrid], 12-08-2012. ISSN: 1134-6582.
* 1 2 3 Ojeda, Enrique. «Mihaela Ciobanu quiere volver a los 42 para estar en Río-16» (en castellà). As, 27-05-2015. [Consulta: 23 novembre 2022].
* 1 2 Sánchez Carbonell, Angel. «Mihaela Ciobanu, del Balonmano Alcobendas, bronce en las Olimpiadas de Londres» (en castellà). Crónica Norte, 15-08-2012. [Consulta: 23 novembre 2022].
* ↑ «Mihaela Ciobanu, Mejor Deportista del año dentro de los premios 'Ciudad de Alcobendas' 2012». Europa Press, 13-12-2012. [Consulta: 23 novembre 2022].
# Mikhaïl Iakimóvitx

Mikhaïl Iakimóvitx (belarús: Міхаіл Іванавіч Якімовіч) (Slutsk, 13 de gener de 1967) és un jugador d'handbol belarús, ja retirat, que va competir durant les dècades de 1980 i 1990.
El 1992, com a membre de l'Equip Unificat, va prendre part en els Jocs Olímpics d'Estiu de Barcelona, on guanyà la medalla d'or en la competició d'handbol. En el seu palmarès també destaca una medalla de plata al Campionat del món d'handbol de 1990.
A nivell de clubs jugà SKA Minsk, Teka Cantabria i Portland San Antonio. Guanyà la lliga soviètica de 1988 i 1989, la lliga espanyola de 1993 i 1994, la Supercopa espanyola de 1993, 1994, 1995, 2002 i 2003, la Copa d'Europa de 1987, 1989, 1990, 1994 i 2001 i la Recopa d'Europa de 1988, 1998, 2000 i 2004, la Supercopa d'Europa de 1989 i la Copa EHF de 1993.

## Referències

* ↑ «Olympedia – Mikhail Yakimovich». [Consulta: 15 desembre 2023].
* 1 2 «ЯКИМОВИЧ Михаил Иванович | Российские спортсмены | Спортивная Россия» (en rus). [Consulta: 15 desembre 2023].
# Mile Isaković

Mile Isaković (Šabac, 17 de gener de 1958) és un jugador d'handbol iugoslau, ja retirat, que va participar en els Jocs Olímpics d'Estiu de 1980 i en els Jocs Olímpics d'Estiu de 1984, i que es proclamà Campió del món el 1986 a Suïssa amb la selecció iugoslava.
A Moscou 1980 formà part de l'equip iugoslau que acabà en sisè lloc a l'olimpíada. Hi va jugar cinc partits, i hi marcà tretze gols. Quatre anys més tard, a Los Angeles 1984, formà part de la selecció iugoslava que va guanyar la medalla d'or. Hi va jugar tots sis partits, i marcà trenta-nou gols.
En el seu palmarès també destaquen dues medalles al Campionat del Món d'handbol, de plata el 1982 i d'or el 1986; així una medalla d'or als Jocs del Mediterrani de 1983.
A nivell de clubs s'inicià al Metaloplastika, amb qui guanyà sis lligues iugoslaves de entre el 1981 i el 1986 i el 1988. També guanyà quatre copes iugoslaves (1979-80, 1982-83, 1983-84 i 1985-86) i dues Copes d'Europa consecutives (1984-85 i 1985-86). El 1988 fitxà pel US Créteil francès, amb qui guanyà la lliga i la copa de 1988–89.
El 1991 va començar la seva carrera com a entrenador al club francès OM Vitrolles. Guanyà la lliga francesa de 1993–94, la copa de 1992–93 i 1994–95 i la Recopa de 1992-93. També entrenà l'Hypo Niederösterreich (2004–05) el Secchia (2005–06) i l'US Créteil.

## Referències

* 1 2 3 «Olympedia – Mile Isaković». [Consulta: 21 maig 2023].
* ↑ «Kako je Šapčanin Mile Isaković postao zvezda srpskog rukometa» (en serbian). distrikt.rs, 17-01-2018. [Consulta: 9 octubre 2020].
* 1 2 «Créteil rappelle la star Isakovic» (en francès). leparisien.fr, 07-07-2006. [Consulta: 9 octubre 2020].
* ↑ «Rücktritt im Handball-Lager: Trainer Mile Isakovic verlässt Hypo Niederösterreich» (en alemany). news.at, 25-02-2005. [Consulta: 9 octubre 2020].
* ↑ «Annuario 2005/06» (en italian). figh.it. Arxivat de l'original el 5 de febrer 2022. [Consulta: 9 octubre 2020].
# Mircea Bedivan

Mircea Bedivan (Constanța, 8 d'octubre de 1957) és un jugador d'handbol romanès, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on guanyà la medalla de bronze en la competició d'handbol. Hi va jugar sis partits i marcà dos gols.

## Referències

* ↑ «Olympedia – Mircea Bedivan». [Consulta: 24 desembre 2023].
* ↑ «Mircea Bedivan - Comitetul Olimpic si Sportiv Roman». [Consulta: 24 desembre 2023].
# Shim Jae-Hong

Shim Jae-Hong (Corea del Sud, 28 d'agost de 1968) és un jugador d'handbol sud-coreà, ja retirat, que va competir durant les dècades de 1980 i 1990.
El 1988 va prendre part en els Jocs Olímpics d'Estiu de Seül, on va guanyar la medalla de plata en la competició d'handbol. Hi va jugar cinc partits en què va marcar quatre gols. Quatre anys més tard, als Jocs de Barcelona, fou sisè en la mateixa prova. En aquesta ocasió va jugar cinc partits i hi marcà sis gols.
En el seu palmarès també destaca una medalla d'or als Jocs Asiàtics de 1990.

## Referències

* 1 2 «Olympedia – Sim Jae-Hong». [Consulta: 25 desembre 2023].

## Enllaços externs

* «Fitxa de Shim Jae-Hong» (en anglès). sports-reference.com. Arxivat de l'original el 2012-10-17. [Consulta: 8 octubre 2012].
# Valentin Samungi

Valentin Samungi (Bucarest, 27 de gener de 1942 - 15 de setembre de 2024) va ser un jugador d'handbol romanès que va competir durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on va guanyar la medalla de bronze en la competició d'handbol. Hi jugà tres partits. En el seu palmarès també destaquen dues medalles al Campionat del Món d'handbol, de bronze el 1967 i d'or el 1970. Amb la selecció nacional jugà 113 partits en què marcà 134 gols.
A nivell de clubs jugà com a defensa al Dinamo de Bucarest entre 1966 i 1977. Una vegada retirat passà a exercir d'entrenador de la selecció romanesa júnior (1977-1985) i sènior (1989-1991). El 1991 fou nomenat assessor del Ministeri de Joventut i Esports, i entre 1995 i 1996 fou president de la Federació Romanesa d'Handbol.

## Referències

* ↑ Toma, Mihai. «Fostul mare handbalist Valentin Samungi a murit. A fost campion mondial și a cucerit bronzul olimpic cu naționala României» (en romanès), 15-09-2024. [Consulta: 17 setembre 2024].
* ↑ «Olympedia – Valentin Samungi». [Consulta: 25 desembre 2023].
* 1 2 «Valentin Samungi - Comitetul Olimpic si Sportiv Roman». [Consulta: 25 desembre 2023].
# Zlatan Arnautović

Zlatan Arnautović (Prijedor, 2 de setembre de 1956) és un jugador d'handbol serbobosnià, ja retirat, que va participar en els Jocs Olímpics d'Estiu de 1980 i en els Jocs Olímpics d'Estiu de 1984.
A Moscou 1980 fou membre de l'equip iugoslau que finalitzà sisè. Hi va jugar tots sis partits com a porter. Quatre anys més tard, a Los Angeles 1984 fou membre de l'equip iugoslau que va guanyar la medalla d'or. Hi va jugar tots sis partits, també com a porter.
En el seu palmarès també destaca el Campionat del món d'handbol de 1986 i els Jocs del Mediterrani de 1983. A nivell de clubs jugà, entre d'altres, al del Borac Banja Luka i el FC Barcelona. Una vegada retirat va exercir d'entrenador en diferents equips, entre ells el RK Partizan i el Crvena Zvezda.

## Referències

* 1 2 3 «Olympedia – Zlatan Arnautović». [Consulta: 21 maig 2023].
* ↑ Ringier. «JUBILEJ Tri decenije od svetskog zlata u rukometu /VIDEO/» (en serbi). [Consulta: 21 maig 2023].
* ↑ «RUKOMET: Arnautović u stručnom štabu Zvezde» (en serbi). [Consulta: 21 maig 2023].
# Pont de Biosca

El Pont de Biosca és una obra del municipi de Biosca (Solsonès) inclosa en l'Inventari del Patrimoni Arquitectònic de Catalunya. A Biosca hi ha dos ponts, perquè és un municipi situat en una alta muntanya, al seu cim té un castell una part del qual està habitat. Hi ha 2 ponts, fonts i els seus carrers estan ven empedrats, tot i que hi ha molts pendents.

## Referències

* ↑ «Pont de Biosca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Símbol monetari

Un símbol monetari és un símbol gràfic sovint usat com un signe taquigràfic per al nom d'una moneda. Internacionalment, s'usen més els codis ISO 4217, que tenen caràcter unívoc, que no pas els símbols monetaris, encara que aquests darreres puguin ser d'ús comú als països respectius. La major part de les monedes del món no tenen cap símbol específic.
A l'hora d'escriure quantitats monetàries, la posició del símbol varia segons la moneda o l'estat en qüestió. Moltes monedes, sobretot dins el món de parla anglesa, el col·loquen abans de la quantitat (per exemple, £ 50.00); uns altres, després de la quantitat (50.00 ₣); i, abans que fossin substituïts per l'euro, el signe per a l'escut portuguès i el franc francès es col·locava en posició decimal (és a dir, 50 $ 00 o 12 ₣ 34). La norma europea estàndard és que el símbol € es col·loqui abans de la quantitat. No obstant això, molts països de la zona euro han generat convencions alternatives.
El separador decimal també pot adoptar els estàndards dels països locals. Per exemple, el Regne Unit sovint utilitza un punt volat com a punt decimal a les etiquetes adhesives dels preus (per exemple, £ 5·52), però no als textos impresos. En altres països s'utilitza habitualment una coma (ex. 5,00) com a signe separador. Vegeu separador decimal per al seu ús en els estàndards internacionals.

## Símbols monetaris polivalents

    (en negreta a la taula)
* ¤ – signe monetari genèric (usat quan el signe correcte no està disponible)
* Br – birr i ruble belarús
* Bs. – bolívar i boliviano
* ¢ – cèntim i centau
* D – dalasi i dinar
* K – kyat, kwacha i kina
* L – lek, lempira, leu i lliura
* £/₤ – lliura esterlina i lliures en general
* p. – penic i ruble de Transnístria
* R – rand i riyal
* $ – dòlar, peso, paʻanga, pataca i tala
* ¥ – ien i iuan
* د – dinar i dírham
* ر – rial i riyal

## Referències

* ↑ «DIN 5008». Arxivat de l'original el 2012-08-02. [Consulta: 12 maig 2017].
* ↑ «ÖNORM A 1080» (PDF; 720 kB). Arxivat de l'original el 2012-06-16. [Consulta: 12 maig 2017].
* ↑ «Weisungen der Bundeskanzlei zur Schreibung und zu Formulierungen in den deutschsprachigen amtlichen Texten des Bundes» (PDF), 06-08-2008. Arxivat de l'original el 2012-08-05. [Consulta: 12 maig 2017].
* ↑ «The real. rs money.» (PDF) p. 3. ECB. [Consulta: 21 maig 2011].
* ↑ (anglès) Character entity references in HTML 4
* ↑ (anglès) Currency Symbols
# Matthias Wahls

Matthias Wahls (nascut el 25 de gener de 1968), és un jugador d'escacs alemany, que té el títol de Gran Mestre des de 1989.
Tot i que roman inactiu des de 2006, a la llista d'Elo de la FIDE de l'agost de 2021, hi tenia un Elo de 2543 punts, cosa que en feia el jugador número 28 d'Alemanya. El seu màxim Elo va ser de 2580 punts, a la llista de juliol de 2001 (posició 154 al rànquing mundial).

## Resultats destacats en competició

El 1989 guanyà el Campionat Obert del Festival d'escacs de Biel.
Wahls ha estat dos cops Campió d'Alemanya, els anys 1996 (superant Stefan Kindermann) i 1997 (superant Christopher Lutz). Fou també subcampió en una ocasió, el 1994, a Binz, rere Peter Enders.

## Notes i referències

* ↑ «Nota biogràfica de Matthias Wahls» (en anglès). Chessgames.com. [Consulta: 16 agost 2011].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 22 agost 2021].
* ↑ Posició al rànquing mundial i evolució Elo de Matthias Wahls «benoni.de». Arxivat de l'original el 2016-03-03. [Consulta: 16 agost 2011]. (alemany)
* ↑ «Històric de guanyadors del Torneig i dels Interzonals de Biel» (en francès). bielchessfestival.ch. [Consulta: 17 agost 2011].
* ↑ «Quadre de resultats i classificació del Campionat d'Alemanya de 1996, a Dudweiler.» (en alemany). schachbund.de. Arxivat de l'original el 2011-05-30. [Consulta: 16 agost 2011].
* ↑ «Quadre de resultats i classificació del Campionat d'Alemanya de 1996, a Gladenbach» (en alemany). schachbund.de. Arxivat de l'original el 2011-05-30. [Consulta: 16 agost 2011].
* ↑ «Quadre de resultats i classificació del Campionat d'Alemanya de 1994, a Binz» (en alemany). schachbund.de. Arxivat de l'original el 2011-05-30. [Consulta: 16 agost 2011].

## Enllaços externs

* Estimació Elo de Matthias Wahls a «chessmetrics.com». [Consulta: 16 agost 2011]. (anglès)
* Bartelski, Wojciech. «Fitxa de Matthias Wahls a OlimpBase» (en anglès). olimpbase.org. [Consulta: 16 agost 2011].
# Kateřina Němcová

Kateřina Němcová (Praga, 14 de novembre de 1990) és una jugadora d'escacs txeca, que té el títol de Gran Mestre Femení des de 2008. Representa actualment els Estats Units.
A la llista d'Elo de la FIDE d'octubre de 2014, hi tenia un Elo de 2312 punts, cosa que en feia el jugador número 133 (en actiu) dels Estats Units, i la número 4 (femenina) del país. El seu màxim Elo va ser de 2382 punts, a la llista d'abril de 2013 (posició 3558 al rànquing mundial).

## Resultats destacats en competició

Fou Campiona femenina de Txèquia el 2008. Fou segona al Campionat del món Sub-18 de 2007, i guanyà el Campionat d'Europa Sub-18 de 2008, a Herceg Novi.

## Referències

* 1 2 «Nota biogràfica de Kateřina Němcová» (en anglès). Chessgames.com. [Consulta: 28 novembre 2013].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 25 octubre 2014].
* ↑ Posició al rànquing mundial i evolució Elo de Kateřina Němcová «benoni.de» (en alemany). Arxivat de l'original el 2014-10-25. [Consulta: 25 octubre 2014].

## Enllaços externs

* Fites d'Elo de Kateřina Němcová
* Němcová a OlimpBase
# Dimitri Tyomkin

Dimitri Tyomkin (nascut el 25 de març de 1977) és un jugador d'escacs canadenc, d'origen israelià, que té el títol de Gran Mestre des de 2001.
A la llista d'Elo de la FIDE del gener de 2022, hi tenia un Elo de 2430 punts, cosa que en feia el jugador número 10 (en actiu) del Canadà. El seu màxim Elo va ser de 2522 punts, a la llista de juliol de 2000 (posició 383 al rànquing mundial).

## Resultats destacats en competició

El 1997 va guanyar el Campionat d'Israel júnior i el Campionat d'Europa juvenil a Tallinn. El 2004 empatà al 1r-2n lloc amb Oleksandr Moissèienko al Canadian Open a Kapuskasing i empatà als llocs 3r-6è amb Igor Zugic, Mark Bluvshtein i Tomas Krnan al Campionat del Canadà a Toronto (el campió fou Pascal Charbonneau).
Ha participat, representant el Canadà, a l'Olimpíada d'escacs de 2004 a Calvià.

## Partides notables

* Dimitri Tyomkin vs M Hidalgo, XV Memorial Carlos Torre 2002, defensa siciliana (B30), 1-0.
* Dimitri Tyomkin vs Semen I Dvoirys, Beer Sheva Rapid 2004, defensa siciliana, variant Najdorf (B91), 1-0

## Notes i referències

* ↑ «Nota biogràfica de Dimitri Tyomkin» (en anglès). Chessgames.com. [Consulta: 27 octubre 2011].
* ↑ «"Rànquing d'escaquistes per federació: Canadà"» (en anglès). lloc web de la FIDE. [Consulta: 22 gener 2022].
* ↑ Posició al rànquing mundial i evolució Elo de Dimitri Tyomkin «benoni.de» (en alemany). Arxivat de l'original el 2014-01-09. [Consulta: 27 octubre 2011].
* ↑ «Llista de campions d'Europa d'escacs Sub-20, 1976-2002». schachbund.de. Arxivat de l'original el 2012-02-07. [Consulta: 11 juny 2013].
* ↑ Crowther, Mark. «TWIC 506: Canadian Open Championship» (en anglès). London Chess Center, 19-07-2004. Arxivat de l'original el 2012-03-03. [Consulta: 28 desembre 2011].
* ↑ Crowther, Mark. «TWIC 513: Canadian Championship» (en anglès). London Chess Center, 06-09-2004. Arxivat de l'original el 2012-04-01. [Consulta: 27 octubre 2011].
* ↑ Bartelski, Wojciech. «Men's Chess Olympiads: Dimitri Tyomkin». OlimpBase. [Consulta: 23 maig 2010].
# Tigran Kotanjian

Tigran Kotanjian (en armeni: Տիգրան Քոթանջյան); nascut l'1 de setembre de 1981) és un jugador d'escacs armeni, que té el títol de Gran Mestre des de 2006.
A la llista d'Elo de la FIDE del novembre de 2015, hi tenia un Elo de 2479 punts, cosa que en feia el jugador número 17 (en actiu) d'Armènia. El seu màxim Elo va ser de 2580 punts, a la llista de juliol de 2009 (posició 273 al rànquing mundial).

## Resultats destacats en competició

Kotanjian va obtenir el títol de Mestre Internacional el 2006, i el de Gran Mestre el 2006. El 2009 va guanyar l'Obert de Dubai i el Memorial Karen Asrian el 2010. El 2011, va empatar als llocs 2n–3r amb Kirill Stupak al 4t obert de Beirut (el campió fou Aleksei Bàrsov). També el 2011 va guanyar el 4t Memorial Karen Asrian a Djermuk.
El desembre de 2012 fou 3r-7è (tercer en el desempat) a l'Al Ain Classic amb 6½ punts de 9 (el campió fou Romain Édouard).
Va guanyar la 74a edició del Campionat d'escacs d'Armènia, el 2014.

## Partides notables

* Karen Asrian vs. Tigran Kotanjian (2007): Després de la fase regular del campionat d'Armènia, en un tie-break al millor de tres partides, Kotanjian en va perdre dues de seguides contra Asrian. Tana a la partida del 23 de gener com a la del 27 de gener Kotanjian va fer servir la defensa siciliana.

## Notes i referències

* ↑ «Ratings of Chess Players of Armenia by November 1, 2009». MIKA Chess Club. Arxivat de l'original el 6 de juliol 2011. [Consulta: 19 desembre 2009].
* ↑ "The chess games of Tigran Kotanjian" Chessgames.com
* 1 2 "FIDE Chess Profile: 13300059: Tigran Kotanjian" FIDE
* 1 2 «Nota biogràfica de Tigran Kotanjian» (en anglès). Chessgames.com. [Consulta: 2 març 2014].
* ↑ «"Rànquing d'escaquistes per federació: Armènia"» (en anglès). lloc web de la FIDE. [Consulta: 15 novembre 2015].
* ↑ Posició al rànquing mundial i evolució Elo de Tigran Kotanjian «benoni.de» (en alemany). Arxivat de l'original el 2014-12-28. [Consulta: 2 març 2014].
* ↑ «GM Tigran Kotanjian wins the Dubai open» (en anglès). Chessdom, 05-05-2009. Arxivat de l'original el 2010-12-31. [Consulta: 2 març 2014].
* ↑ «Beirut 4th International Open Chess Championship 2011». Chess-Results.com, 22-05-2011. [Consulta: 24 maig 2011].
* ↑ «4th Karen Asrian Memorial» (en anglès). Chessdom.com, 25-06-2011. Arxivat de l'original el 2011-10-05. [Consulta: 2 març 2014].
* ↑ «Resultats i classificació edició 2012». chess-results.com. [Consulta: 1r gener 2016].
* ↑ «Tigran Kotanjian wins Armenia’s Chess Championship» (en anglès). Aysor.am, 21-01-2014. [Consulta: 21 gener 2014].
* ↑ "Karen Asrian vs Tigran Kotanjian - 1"
* ↑ "Karen Asrian vs Tigran Kotanjian - 2"

## Enllaços externs

* «Grandmaster Games Database - Tigran Kotanjian». redhotpawn.com.
# Sebastian Bogner

Sebastian Bogner, (Pforzheim, 17 de gener de 1991) és un Gran Mestre d'escacs nascut a Alemanya i nacionalitzat suís. Ha estat campió de Suïssa el 2018.
El maig del 2012 va guanyar l'Obert de Liechtenstein. El maig del 2014 va tornar a guanyar l'Obert de Liechtenstein. L'agost del 2014 va quedar tercer classificat en l'XVI Obert de Sants.

## Notes i referències

* ↑ «Perfil i partides de Bogner». chess-db.com. Arxivat de l'original el 3 de setembre 2014. [Consulta: 31 agost 2014].
* ↑ FIDE Transfers el 2013
* ↑ «Guanyador de l'Obert de Liechtenstein de 2012». chessdom.com. [Consulta: 31 agost 2014].
* ↑ «El GM Sebastian Bogner guanya l'Obert de Liechtenstein de 2014». chessdom.com. [Consulta: 31 agost 2014].
* ↑ «Resultats XVI Obert de Sants». chess-results.com. [Consulta: 31 agost 2014].

## Enllaços externs

* Sebastian Bogner - Lloc web oficial